భీషం శర్మ

భీషం శర్మ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు ఘోండా శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు. 
రాజకీయ జీవితం
భీషం శర్మ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1998 ఢిల్లీ శాసనసభ ఎన్నికలలో ఘోండా శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సర్వేష్ శర్మపై 10,420 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2003 ఢిల్లీ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బి.డి. శర్మపై 13,608 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

భీషం శర్మ 2008 ఢిల్లీ శాసనసభ ఎన్నికలలో ఘోండా శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సాహబ్ సింగ్ చౌహాన్ చేతిలో 580 ఓట్ల స్వల తేడాతో ఓడిపోయాడు. ఆయన 2013 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి  సాహబ్ సింగ్ చౌహాన్ చేతిలో 11,932 ఓట్ల తేడాతో ఓడిపోయాడు.

భీషం శర్మ పార్టీ వ్యతిరేక కార్యకలాపాలకు పాల్పడ్డారనే ఆరోపణలపై ఆయనను కాంగ్రెస్ పార్టీ నుండి ఆరు సంవత్సరాలు బహిష్కరించగా 2019 ఏప్రిల్ 30న ఢిల్లీ యూనిట్ ఇన్‌చార్జ్ శ్యామ్ జాజు, బీజేపీ అధ్యక్షుడు మనోజ్ తివారీ సామసుఖంలో భారతీయ జనతా పార్టీలో చేరాడు. ఆయన 2020 శాసనసభ ఎన్నికలలో బీజేపీ టికెట్ ఆశించగా టికెట్ దక్కకపోవడంతో తిరిగి 2020 జనవరి 21న కాంగ్రెస్ పార్టీలో చేరాడు. 

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు